CELEX: 52004PC0814
Language: el
Date: 2004-12-20
Title: Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 2500/2001 προκειμένου να καταστεί δυνατή η υλοποίηση της κοινοτικής βοήθειας σύμφωνα με το άρθρο 54 παράγραφος 2 στοιχείο γ) του δημοσιονομικού κανονισμού

Avis juridique important

|

52004PC0814

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 2500/2001 προκειμένου να καταστεί δυνατή η υλοποίηση της κοινοτικής βοήθειας σύμφωνα με το άρθρο 54 παράγραφος 2 στοιχείο γ) του δημοσιονομικού κανονισμού  /* COM/2004/0814 τελικό - CNS 2004/0285 */  

	Βρυξέλλες, 20.12.2004COM(2004) 814 τελικό2004/0285 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 2500/2001 προκειμένου να καταστεί δυνατή η υλοποίηση της κοινοτικής βοήθειας σύμφωνα με το άρθρο 54 παράγραφος 2 στοιχείο γ) του δημοσιονομικού κανονισμού(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣκοπός της παρούσας τροποποίησης είναι η ευθυγράμμιση του κανονισμού αριθ. 2500/2001 του Συμβουλίου για την παροχή προενταξιακής χρηματοδοτικής βοήθειας στην Τουρκία με τον νέο δημοσιονομικό κανονισμό όσον αφορά τη χρήση έμμεσης κεντρικής διαχείρισης (άρθρο 54 παράγραφος 2 στοιχείο γ) του ΔΚ). Η Επιτροπή έχει ήδη υποβάλει πανομοιότυπη πρόταση για τον κανονισμό Phare, τον κανονισμό CARDS και οι ίδιοι κανόνες προβλέπονται επίσης στο πλαίσιο του νέου μέσου προενταξιακής βοήθειας (IPA) από το 2007.Το άρθρο 54 παράγραφος 2 του δημοσιονομικού κανονισμού επιτρέπει την εκτέλεση του κοινοτικού προϋπολογισμού με έμμεση κεντρική διαχείριση υπό τις προϋποθέσεις που προβλέπονται στο στοιχείο γ) της παραγράφου 2 του εν λόγω άρθρου.Σύμφωνα λοιπόν με το άρθρο 54 παράγραφος 2 στοιχείο γ), στο πλαίσιο της εκτέλεσης με έμμεση κεντρική διαχείριση, η Επιτροπή μπορεί "να αναθέτει καθήκοντα δημόσιας εξουσίας και ιδίως καθήκοντα εκτέλεσης του προϋπολογισμού σε (…) εθνικούς δημόσιους οργανισμούς ή σε οντότητες ιδιωτικού δικαίου επιφορτισμένες με δημόσια υπηρεσία που προσφέρουν επαρκείς οικονομικές εγγυήσεις και τηρούν τις προϋποθέσεις που προβλέπονται στις λεπτομέρειες εφαρμογής", και ότι "στους οργανισμούς αυτούς μπορεί να ανατίθεται η άσκηση εκτελεστικών καθηκόντων μόνο εάν η βασική πράξη του οικείου προγράμματος ή της οικείας δράσης προβλέπει τη δυνατότητα ανάθεσης καθώς και τα κριτήρια επιλογής συγκεκριμένων οντοτήτων (…)”[1].Στον τομέα της προενταξιακής βοήθειας, η έμμεση κεντρική διαχείριση με τη μορφή που προβλέπεται στο άρθρο 54 παράγραφος 2 στοιχείο γ) έχει αποδειχθεί πολύτιμο εργαλείο στο παρελθόν, κυρίως για τις δράσεις στο πλαίσιο του προγράμματος τεχνικής βοήθειας και ανταλλαγής πληροφοριών (TAIEX). Στη διάρκεια των τελευταίων ετών, η Τουρκία έχει αποκομίσει σημαντικά οφέλη από τις δράσεις στο πλαίσιο του TAIEX. Θα πρέπει συνεπώς να διασφαλιστεί ότι η Τουρκία θα συνεχίσει να έχει πρόσβαση στη βοήθεια TAIEX μέχρις ότου τεθεί σε ισχύ ο κανονισμός ΙΡΑ υπό τις προϋποθέσεις που καθορίζει ο νέος δημοσιονομικός κανονισμός.2004/0285 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 2500/2001 προκειμένου να καταστεί δυνατή η υλοποίηση της κοινοτικής βοήθειας σύμφωνα με το άρθρο 54 παράγραφος 2 στοιχείο γ) του δημοσιονομικού κανονισμούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας και ιδίως το άρθρο 181α παράγραφος 2),την πρόταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:Το άρθρο 54 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[4] (στο εξής δημοσιονομικός κανονισμός) επιτρέπει την εκτέλεση του κοινοτικού προϋπολογισμού μέσω έμμεσης κεντρικής διαχείρισης υπό ορισμένες προϋποθέσεις.Στον τομέα της προενταξιακής βοήθειας, η έμμεση κεντρική διαχείριση με τη μορφή που εκτίθεται στο άρθρο 54 παράγραφος 2 στοιχείο γ) του δημοσιονομικού κανονισμού έχει αποδειχθεί πολύτιμο εργαλείο κατά το παρελθόν, ιδίως όσον αφορά τις δράσεις του γραφείου τεχνικής βοήθειας και ανταλλαγής πληροφοριών (TAIEX).Η Τουρκία υπήρξε ένας από τους κυριότερους πελάτες του TAIEX κατά τη διάρκεια των τελευταίων ετών και θα πρέπει να ληφθεί μέριμνα προκειμένου να είναι σε θέση να συνεχίσει να χρησιμοποιεί το μέσο αυτό εφαρμόζοντας επίσης τους κανόνες του νέου δημοσιονομικού κανονισμού.Είναι επιθυμητό να υιοθετηθεί μία εναρμονισμένη προσέγγιση στον τομέα της προενταξιακής βοήθειας. Συνεπώς, η φόρμουλα που θα χρησιμοποιηθεί θα πρέπει να είναι ακριβώς ίδια με εκείνη που προβλέπεται για τους κανονισμούς 3906/1989 (Phare), 2666/2000 (CARDS) καθώς και για το σχέδιο κανονισμού IPA.Ο κανονισμός (ΕΚ) αριθ. 2500/2001 του Συμβουλίου της 17ης Δεκεμβρίου 2001 για την παροχή προενταξιακής χρηματοδοτικής βοήθειας στην Τουρκία και την τροποποίηση των κανονισμών (ΕΟΚ) αριθ. 3906/89, (ΕΚ) αριθ. 1267/1999, (ΕΚ) αριθ. 1268/1999 και (ΕΚ) αριθ. 555/2000[5] πρέπει συνεπώς να τροποποιηθεί αναλόγως.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 2500/2001 του Συμβουλίου τροποποιείται ως εξής:Παρεμβάλλεται το ακόλουθο άρθρο 6α:"Άρθρο 6αΕντός των ορίων που καθορίζονται στο άρθρο 54 του κανονισμού (ΕΚ, Ευρατόμ) αριθ. 1605/2002[6] του Συμβουλίου, η Επιτροπή δύναται να αποφασίζει να αναθέτει καθήκοντα δημόσιας εξουσίας, και ιδίως καθήκοντα εκτέλεσης του προϋπολογισμού, στους οργανισμούς που απαριθμούνται στο άρθρο 54 παράγραφος 2 του εν λόγω κανονισμού. Στους οργανισμούς που καθορίζονται στο άρθρο 54 παράγραφος 2 στοιχείο γ) του κανονισμού (ΕΚ, Ευρατόμ) αριθ. 1605/2002 είναι δυνατόν να ανατεθεί η άσκηση δημόσιας εξουσίας εφόσον είναι διεθνώς αναγνωρισμένου κύρους, συμμορφώνονται με διεθνώς αναγνωρισμένα συστήματα διαχείρισης και ελέγχου και βρίσκονται υπό την επίβλεψη δημόσιας αρχής. ”Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] Άρθρο 54 παράγραφος 2 στοιχείο γ) του κανονισμού (ΕΚ) αριθ. 1605/2002, ΕΕ L 248 της 16.9.2002, σ.1.[2] ΕΕ C της , σ. .[3] ΕΕ C της , σ. .[4] ΕΕ L 248 της 16.9.2002, σ.1[5] ΕΕ L 342 της 27.12.2001, σ. 1. Κανονισμός που τροποποιήθηκε με τον κανονισμό (ΕΚ) αριθ. 769/2004 του Συμβουλίου (ΕΕ L 123 της 27.4.2004, σ. 1)[6] ΕΕ L 248 της 16.9. 2002, σ.1.